|  |
| --- |
| **Становище на** **администрацията на Министерския съвет***Съгласуването се извършва на основание чл. 21, ал. 5 от Закона за нормативните актове* |
| **Проект на акт:** | **Вид оценка:**  |  |
| Закон за изменение и допълнение на Закона за автомобилните превози. | **Становище по ред:** |  |
| **Номер и дата:**  |  |
| **В отговор на №:**  | 03-00-255/28.05.2025 г. |
| **Институция:** | Министерство на транспорта и съобщенията |
| **Диспозитив:** |  |
| **Основание:** | Чл. 30б, ал. 3, т. 2, б. „а” | от Устройствения правилник на Министерския съвет и на неговата администрация |

|  |
| --- |
| По законодателната инициативаВ изпълнение на Закона за нормативните актове и във връзка със законодателната програма на Министерския съвет, напомняме за необходимостта от прилагане на утвърдения подход за изработване на т. нар „единни“ законопроекти. Целта на този подход е да бъдат реализирани възможно най-много политики и да бъдат решени възможно най- много проблеми чрез един законодателен акт.С оглед изпълнението на приоритетите и решенията на Министерския съвет, е необходимо настоящото предложение за промени в Законът за автомобилните превози (ЗАП) да включва всички относими законодателни инициативи, както следва:* Съгласно т. 17 от Законодателната програма на Министерския съвет за периода април-юни 2025 г. и с Мярка 81 от [Плана за действие за 2025 г. с мерките, произтичащи от членството на България в Европейския съюз](https://www.strategy.bg/Publications/View.aspx?lang=bg-BG&categoryId=&Id=368&y=&m=&d=), е предвидено да бъдат извършени промени в следните насоки:
* Въвеждане на изискванията на Директива (ЕС) 2020/1057
* Осигуряване прилагането на Регламент (ЕС) 2020/1055
* Осигуряване прилагането на Регламент (ЕС) 2020/1054
* Въвеждане на изисквания на Директива (ЕС) 2022/738
* Съгласно Плана за намаляване на административната тежест (приет с РМС № 233 от 2024  г.), по отношение на ЗАП е предвидено изпълнението на **мерки 208 и 209**. Те са свързани със служебно събиране на информация и определяне на срок за отстраняване на констатирани несъответствия в административното производство по издаване на разрешения за организиране на курсове за обучение на водачи на моторни превозни средства за превоз на опасни товари и/или на консултанти по безопасността на превоза на опасни товари.

С цел ограничаване на честите промени в законодателството е необходимо горепосочените планирани законодателни инициативи да бъдат взети предвид и да се изпълнят в рамките на настоящата процедура. Подобен подход е необходим, тъй като основни показатели за качеството на правната уредба са нейната стабилност и предвидимост, което изключва честите ѝ изменения. Относно раздел 1 „Проблем/проблеми за решаване”Разделът следва да започне с кратко и ясно формулиране на проблема, който се цели да бъде решен с предложените изменения.Предлагаме в оценката на въздействието, вместо да се изписват единствено номерата на разпоредбите от Закона за автомобилните превози (например чл. 7, ал. 2, чл. 7в, ал.1 и т.н.), да бъдат включени пълните текстове на съответните членове. Това би допринесло за по-голяма яснота и би улеснило разбирането на връзката между съществуващата и предложената правна уредба.Също така препоръчваме да бъде включена допълнителна информация, описваща настоящата практика по връчване на документи в рамките на административнонаказателното производство, както и сведения относно архивирането, проследимостта, сроковете и други релевантни аспекти, които са от значение за оценката на въздействието. Така ще се осигури по-пълна обосновка на необходимостта от въвеждането на Системата за сигурно електронно връчване.Относно раздел 2 „Цели”В раздела не е посочена конкретна цел, докато в таблицата към раздел 5 е дефинирана такава. Необходимо е информацията в двата раздела да бъде уеднаквена. Освен това целите следва да бъдат обвързани с обективно измерими критерии за тяхното постигане. Такива критерии ще позволят проследяване на резултатите и последваща оценка на ефективността на провежданата политика. Примери за подобни индикатори са: брой връчени документи чрез системата, среден срок за получаване, степен на проследимост и други, съотносими към реализирането на поставените цели.Относно раздел 3 „Заинтересовани страни“В раздела не е посочен броят на заинтересованите страни. Предоставянето на такава информация е задължително, тъй като тя е от съществено значение за определяне на обхвата на лицата и организациите, които ще бъдат засегнати от предложението за регистрация в Системата за сигурно електронно връчване.Относно раздел 5 „Сравняване на вариантите:”Вече беше отбелязано, че в таблица 5.1 следва да бъдат дефинирани цели, обвързвани с измерими индикатори. Освен тази препоръка, е необходимо таблицата да бъде преработена и във връзка с представените варианти на действие. В настоящия ѝ вид са включени три варианта — Вариант „Без действие“, Вариант 2 и Вариант 3, докато в раздел 4 се разглеждат само два: Вариант 1 „Без действие“ и Вариант 2. Необходимо е съдържанието да бъде уеднаквено, за да се избегне объркване и да се гарантира логическа последователност в анализа.Относно подраздел 6.1. „Промяна в административната тежест ….“Посочено е увеличаване на административната тежест, но в описанието към същата точка са представени действия, които всъщност улесняват заинтересованите страни.Предлагаме информацията да бъде ревизирана, като ясно се посочи и аргументира дали административната тежест се увеличава или намалява в резултат на предложените промени.  |

|  |
| --- |
| \*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация. |
| \*\*   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт. |
| \*\*\*   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището.\*\*\*\*   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове. |
| И. Ф. ДИРЕКТОР НА ДИРЕКЦИЯ „КООРДИНАЦИЯ И МОДЕРНИЗАЦИЯ НА АДМИНИСТРАЦИЯТА“ ВАДМИНИСТРАЦИЯТА НА МИНИСТЕРСКИЯ СЪВЕТ(Съгласно Заповед № Н-1166 от 07.07.2025 г.)**АЛЕКО ДЖИЛДЖОВ** |